**Ján Greguš** (\* 29. január 1991, Nitra, Česko-Slovensko) je slovenský profesionálny futbalista, ktorý hráva na poste stredopoliara v klube Minnesota United v Major League Soccer.

Klubová kariéra
---------------

### FC Nitra

Greguš sa narodil v Nitre kde začal s futbalom v miestnom klube FC Nitra. V prvom tíme debutoval 16. mája 2009 pri výhre 4:1 nad MFK Košice. 

### Baník Ostrava

Po štyroch zápasov v drese Nitry prestúpil Greguš v lete 2009 do českého klubu Baník Ostrava. V klube debutoval 2. augusta pri remíze 0:0 na ihrisku Sigma Olomouc. Zo začiatku Greguš nedostával veľa priestoru, v sezóne 2009/10 bol väčšinou v pozícii náhradníka, ktorý odohral 10 zápasov v lige.

V sezóne 2010/11 sa jeho herný čas zlepšil a nastúpil do 21 zápasov v lige a odohral aj tri zápasy v predkolách Európskej ligy UEFA 2010/11.

Dňa 8. apríla 2012 strelil svoj prvý gól a zároveň rozhodol o víťazstve 1:0 nad Hradcom Králové.

#### Hosťovanie v Boltone

V januári 2013 odišiel na hosťovanie do Boltonu Wanderers. V Boltone hrával iba v rezervnom tíme a po roku sa vrátil do Baníku Ostrava.

### FK Jablonec

V januári 2015 prestúpil Greguš do Jablonca. V klube debutoval 20. februára pri výhre 2:1 nad Slováckom. Dňa 10. apríla strelil Greguš dva góly pri výhre 4:0 nad Hradcom Králové.

V sezóne 2015/16 odohral Greguš za Jablonec dokopy 36 zápasov vo všetkých zápasoch v ktorých strelil 5 gólov. S Jabloncom sa dostal do finále Poháru FAČR kde ale prehrali s Mladou Boleslavou 0:2.

### FC Kodaň

Dňa 19. júna prestúpil Greguš do dánskeho klubu FC Kodaň kde podpísal štvorročnú zmluvu. V tíme debutoval 13. júla pri výhre 3:0 nad Crusaders v prvom zápase druhého predkola Ligy majstrov UEFA 2016/17. Kodaň v predkolách zdolal Crusaders, Astra Giurgiu a APOEL a postúpil do skupinovej fázy. V dánskej Superligaen debutoval 16. júla pri výhre 3:0 nad Lyngby BK. Dňa 29. novembra strelil Greguš svoje prvé dva góly v Kodani pri výhre 4:0 nad Viborgom. V sezóne 2016/17 vyhral Greguš s Kodaňou double, keď sa stali víťazmi ligy aj víťazom pohára.

### Minnesota United

V decembri 2018 podpísal Greguš zmluvu s tímom Minnesota United v Major League Soccer. Debutoval 3. marca 2019 pri výhre 3:2 nad Vancouver Whitecaps. 17. marca strelil Greguš svoj prvý gól v MLS pri prehre 2:3 s Los Angeles Galaxy. V sezóne 2019 sa Greguš dostal s Minnesotou do finále US Open Cup kde ale prehrali 1:2 s Atlantou United.

### San Jose Earthquakes

V januári 2022 prestúpil Greguš do San Jose Earthquakes. V tíme 27. februára pri prehre 1:3 s New York Red Bulls. Pri remíze 3:3 s Columbus Crew v druhom zápase za klub asistoval na všetky góly svojho tímu.

### Nashville SC

V marci 2023 prestúpil Greguš do Nashvillu SC kde podpísal zmluvu do konca roka. Pre Greguša to bol tretí klub v Major League Soccer. V tíme debutoval 19. marca pri prehre 0:1 s New England Revolution.

### Druhé pôsobenie v Minnesote

Dňa 3. augusta 2023 sa Greguš vrátil do Minnesoty United. Hneď v prvom zápase po návrate strelil gól pri výhre 2:0 nad New York City FC.

Reprezentačná kariéra
---------------------

Greguš debutoval v seniorskej reprezentácii Slovenska dňa 31. mája 2015 pri výhre 1:0 nad Českom v priateľskom zápase.

Greguš bol zaradený do konečnej nominácie na EURO 2016. Slovensko sa na turnaji dostalo do osemfinále kde prehralo s Nemeckom 0:3. Greguš zasiahol iba do druhého polčasu v osemfinále. 

Greguš bol súčasťou konečnej nominácie na EURO 2020. Na turnaji zasiahol iba do prvého zápasu proti Poľsku (2:1). Slovensko na turnaji skončilo v skupine.

Štatistiky kariéry
------------------

### Klubové

*K 28. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Kontinentálne súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FC Nitra | 2008/09 | Niké liga | 4 | 0 | ― | ― | ― | 4 | 0 |
| Baník Ostrava | 2009/10 | Fortuna:liga | 12 | 0 | ― | ― | ― | 12 | 0 |
| 2010/11 | 21 | 0 | 1 | 0 | 3**1** | 0 | ― | 25 | 0 |
| 2011/12 | 26 | 1 | 3 | 0 | ― | ― | 29 | 1 |
| 2012/13 | 6 | 0 | ― | ― | ― | 6 | 0 |
| 2013/14 | 14 | 2 | ― | ― | ― | 14 | 2 |
| 2014/15 | 15 | 1 | 2 | 0 | ― | ― | 17 | 1 |
| Celkom | 94 | 4 | 6 | 0 | 3 | 0 | ― | 103 | 4 |
| Jablonec | 2014/15 | Fortuna:liga | 13 | 3 | 5 | 1 | ― | ― | 18 | 4 |
| 2015/16 | 25 | 3 | 7 | 1 | 4**1** | 1 | ― | 36 | 5 |
| Celkom | 38 | 6 | 12 | 2 | 4 | 0 | ― | 54 | 8 |
| FC Kodaň | 2016/17 | Superligaen | 28 | 2 | 4 | 1 | 10**2 1** | 1 | ― | 42 | 4 |
| 2017/18 | 21 | 0 | 1 | 0 | 9**2 1** | 1 | ― | 31 | 1 |
| 2018/19 | 18 | 2 | 1 | 0 | 14**1** | 0 | ― | 33 | 2 |
| Celkom | 67 | 4 | 6 | 1 | 33 | 2 | ― | 106 | 7 |
| Minnesota United | 2019 | MLS | 31 | 2 | 4 | 1 | ― | ― | 35 | 3 |
| 2020 | 18 | 1 | ― | ― | 6**3** | 1 | 24 | 2 |
| 2021 | 15 | 0 | ― | ― | ― | 15 | 0 |
| Celkom | 64 | 3 | 4 | 1 | ― | 6 | 1 | 76 | 5 |
| San Jose Earthquakes | 2022 | MLS | 27 | 2 | 2 | 0 | ― | ― | 29 | 2 |
| Nashville SC | 2023 | 15 | 0 | 3 | 0 | ― | 1**4** | 0 | 19 | 0 |
| Huntsville City | 2023 | MLS Next Pro | 1 | 0 | ― | ― | ― | 1 | 0 |
| Minnesota United | 2023 | MLS | 1 | 1 | ― | ― | ― | 1 | 1 |
| Celkovo | 311 | 18 | 33 | 4 | 40 | 2 | 7 | 1 | 391 | 24 |

Poznámky
**1** Európska liga UEFA
**2** Liga majstrov UEFA
**3** MLS is Back
**4** Leagues Cup
### Medzinárodné

*K 28. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2015 | 3 | 0 |
| 2016 | 7 | 0 |
| 2017 | 4 | 1 |
| 2018 | 6 | 1 |
| 2019 | 4 | 1 |
| 2020 | 6 | 1 |
| 2021 | 4 | 0 |
| Celkovo | 36 | 4 |

Úspechy hráča
-------------

**FC Kodaň**

* Superligaen: 2016/17
* Oddset Pokalen: 2016/17

Referencie
----------

1. ↑   *Slovakia midfielder Jan Gregus moves to Copenhagen* [online]. USA TODAY, [cit. 2023-08-28]. Dostupné online. (po anglicky)
2. ↑  TRIBUNE, Jerry Zgoda Star. *Minnesota United adds FC Copenhagen's Jan Gregus as third designated player* [online]. Star Tribune, [cit. 2023-08-28]. Dostupné online.
3. ↑  SJEARTHQUAKES. *NEWS: Earthquakes Sign Slovakian Midfielder Jan Gregus | San Jose Earthquakes* [online]. sjearthquakes, [cit. 2023-08-28]. Dostupné online. (po anglicky)
4. ↑  MLSSOCCER. *Nashville SC sign MLS veteran midfielder Ján Gregus | MLSSoccer.com* [online]. mlssoccer, [cit. 2023-08-28]. Dostupné online. (po anglicky)
5. ↑   *Greguš mení klub, proti Messimu si zahrá stále. Vracia sa do Minnesoty* [online]. sportnet.sme.sk, [cit. 2023-08-28]. Dostupné online.

Externé odkazy
--------------

* Ján Greguš na stránke transfermarkt.com (po anglicky)

Zdroj
-----

*Tento článok je čiastočný alebo úplný preklad článku Ján Greguš na anglickej Wikipédii.*

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |